কালো গাউনে বোল্ড শুভশ্রী, অ্যাওয়ার্ড শো-এর মঞ্চে কোন বার্তায় সুর চড়ালেন নায়িকা?

কলকাতা: সদ্য এক অ্যাওয়ার্ড শো-এ (Award Show) সেরা অভিনেত্রীর শিরোপা জিতলেন শুভশ্রী গাঙ্গুলি (Subhashree Ganguly)। বৃহস্পতিবার সন্ধ্যায় চাঁদের হাট অনুষ্ঠানে টলিপাড়ার (Tollywood) একাধিক তারকার উপস্থিতি ছিল চোখে পড়ার মতো। তবে সব নজর কেড়েছে শুভশ্রীর এদিনের লুক আর তাঁর স্পষ্ট বক্তব্য।

অ্যাওয়ার্ড নিতে মঞ্চে উঠে শুভশ্রী শুধু ট্রফি হাতে নেননি, সোচ্চারও হয়েছেন। মিমি চক্রবর্তী, লগ্নজিতা ও মৌনী রায়ের সঙ্গে ঘটে যাওয়া অপ্রীতিকর ঘটনার তীব্র নিন্দা করেন তিনি। অভিনেত্রীদের সম্মান ও নিরাপত্তা নিয়ে মঞ্চ থেকে স্পষ্ট বার্তা দেন শুভশ্রী। এখানেই শেষ নয়, মঞ্চ থেকে নেমে পরিচালক সৃজিত মুখার্জির সামনে করিনা কাপুরের মিমিক্রি করে হালকা মেজাজেও দর্শকদের মাতান তিনি। সেই মুহূর্তের ভিডিও ইতিমধ্যেই ভাইরাল।

আরও পড়ুন: মিমিকে হেনস্থার অভিযোগে গ্রেফতার জ্যোতিষী তনয় শাস্ত্রী

View this post on Instagram

A post shared by TOLLYWOOD ONLINE (@tollyonline)

তবে বক্তব্যের পাশাপাশি আলোচনার কেন্দ্রে শুভশ্রীর ফ্যাশন স্টেটমেন্ট। এদিন তিনি বেছে নিয়েছিলেন একটি কালো স্লিভলেস গাউন। গাউনের মারমেড কাট তাঁর লুককে করে তোলে আরও আকর্ষণীয় ও বোল্ড। ঝলমলে চাঁদের হাটের আলোয় পোশাকের মতোই নজরকাড়া ছিল তাঁর মেকআপও। স্মোকি আইজের সঙ্গে ন্যুড লিপ, একেবারে পারফেক্ট ব্যালান্স।

চুলে ছিল ক্লাসিক মেসি বান, যা পুরো লুককে দিয়েছে এলিগ্যান্ট টাচ। আত্মবিশ্বাসী ভঙ্গি আর সাহসী চোখের ভাষায় এদিন শুভশ্রী যেন স্পষ্ট জানিয়ে দিলেন, স্টাইল হোক বা বক্তব্য, কোনও ক্ষেত্রেই আপস নেই। বলাই বাহুল্য, অ্যাওয়ার্ড শো জুড়ে শুভশ্রী গাঙ্গুলির দিক থেকে চোখ ফেরানো ছিল সত্যিই কঠিন।